**ZA OBJAVO 5. DECEMBRA 2022 OB 10.00H**

**Ford Pro in Deutsche Post DHL Group združujeta moči za elektrifikacijo dostave na zadnjem kilometru po vsem svetu**

* Družbi Ford Pro in Deutsche Post DHL Group sta podpisali memorandum o soglasju za pospešitev elektrifikacije dostavnih vozil po vsem svetu
* Ford Pro bo družbi Deutsche Post DHL Group zagotovil več kot 2000 električnih dostavnih vozil, vključno z rešitvami za izpolnjevanje posebnih logističnih zahtev ter povečanje časa delovanja, storitev in produktivnosti
* Sporazum bo omogočil zgodnji dostop do inovativnih idej in izdelkov, raziskovanje digitalnih in polnilnih rešitev družbe Ford Pro ter skupni razvoj prihodnjih izdelkov za specifične dejavnosti Deutsche Post DHL Group

**Köln/Bonn, 5. decembra 2022** – Družbi Ford Pro in Deutsche Post DHL Group (DPDHL) sta nedavno podpisali memorandum o soglasju za pospešitev uvajanja elektrificiranih dostavnih vozil, namenjenih logističnim dejavnostim po vsem svetu. S tem obe podjetji poudarjata svojo zavezanost zagotavljanju trajnostnih/zelenih storitev.

V okviru načrtovanega sodelovanja bo Ford Pro družbo Deutsche Post DHL Group do konca leta 2023 opremil z več kot 2000 električnimi dostavnimi vozili po vsem svetu in tako okrepil svoj vodilni položaj pri uporabi električnih vozil za dostavo na zadnjem kilometru po vsem svetu. Sklenjena pogodba zajema celoten sklop rešitev za upravljanje električnega voznega parka, vključno z dostopom do povezane programske opreme Ford Pro E-Telematics in rešitev za polnjenje, da bi zmanjšali stroške in optimizirali učinkovitost kot del skupnih ciljev obeh organizacij za ničelne emisije.

Ford želi do leta 2035 doseči ničelne emisije pri prodaji vseh vozil in ogljično nevtralnost v svojih evropskih obratih, logistiki in pri dobaviteljih, po vsem svetu pa najkasneje do leta 2050.

Deutsche Post DHL Group, vodilno svetovno logistično podjetje, se je zavezalo h krepitvi čistih dejavnosti za varstvo podnebja in bo v tem desetletju na poti k logistiki z ničelnimi emisijami vložilo sedem milijard EUR. Družba Deutsche Post DHL Group si prizadeva, da bo do leta 2030 za ogljično nevtralen prevzem in dostavo uporabljala 60-odstotni delež e-vozil, med katerimi bo zdaj tudi linija elektrificiranih vozil Ford Pro, vključno s povsem novim modelom E-Transit.1

“Ford Pro in Deutsche Post DHL Group si delita vizijo večje trajnosti in zavezanosti elektrificiranim rešitvam, ta sporazum pa je pomemben korak k milijonom dostav, ki jih bodo po vsem svetu opravila elektrificirana vozila. E-Transit je najbolje prodajano gospodarsko električno vozilo v Severni Ameriki in od junija tudi najbolje prodajano vozilo v svojem segmentu v Evropi, kar pomeni, da je popolnoma električni dvotonski kombi že naredil velike korake v podporo tem prizadevanjem,” je povedal Hans Schep, generalni direktor družbe Ford Pro v Evropi.

“Elektrifikacija logistike zadnjega kilometra je glavni steber za razogljičenje naših dejavnosti. Z dodajanjem novega Fordovega vozila E-Transit v naš globalni vozni park, ki šteje približno 27.000 električnih dostavnih vozil, še dodatno krepimo našo sposobnost zagotavljanja zelenih dostavnih storitev po vsem svetu. Z združitvijo moči za izpolnjevanje posebnih zahtev naše logistike bomo še povečali učinkovitost poslovanja in storitev,” je dejala Anna Spinelli, vodja nabave in mobilnosti v skupini Deutsche Post DHL.

Ford Pro je v okviru sporazuma že predal prve E-Transite, ki so se pridružili električnemu voznemu parku družbe Deutsche Post DHL Group za dostavo na zadnjem kilometru v več državah po svetu.2 Obseg naročila se osredotoča na furgone E-Transit, ki so namenjeni za prevoz hitrih pošiljk v Ameriki in Evropi. Vozila dopolnjujejo vozni park Deutsche Post DHL Group v najbolj obremenjenem obdobju leta, kar omogoča bolj trajnostne dostave strankam v času najbolj obremenjene sezone. Poleg tega so bili sklenjeni nakupi posebnih vozil Ford Pro s prilagojenim zabojnikom za distribucijo v mestnih središčih v Nemčiji.

Memorandum o soglasju, ki sta ga podpisala Ford in Deutsche Post DHL Group, bo obema podjetjema omogočil, da preučita skupni razvoj prihodnjih izdelkov ter novih digitalnih in polnilnih rešitev. Poleg zgodnjega dostopa do inovativnih zamisli bo Ford Pro družbi Deutsche Post DHL Group zagotovil tudi dostop do testnih vozil in storitev spremljanja, saj podjetji preučujeta širitev storitev na več svetovnih trgov.

# # #

1 V skladu s svetovno usklajenim preskusnim postopkom za lahka vozila (WLTP). Doseg do 317 km (predvidena ciljna vrednost v skladu z WLTP) je na voljo s popolnoma napolnjeno baterijo – odvisno od različice oz. opreme in konfiguracije baterije. Dejanski doseg se lahko razlikuje odvisno od različnih dejavnikov (npr. vremenskih razmer, načina vožnje, profila poti, stanja vozila, starosti in stanja litij-ionske baterije).

Navedena poraba goriva/energije, izpusti CO2 in doseg z električnim pogonom po WLTP so izmerjeni v skladu s tehničnimi zahtevami in specifikacijami zadnje različice Evropskih uredb (EC) 715/2007 in (EU) 2017/1151. Uporabljeni standardni preskusni postopki omogočajo primerjavo med različnimi tipi vozil in različnimi proizvajalci.

2 Med državami, kjer družba Deutsche Post DHL že uporablja vozila E-Transit so tudi Bolgarija, Belgija, Češka republika, Luksemburg, Mehika, Nemčija, Nizozemska in Velika Britanija.

***O družbi Ford Motor Company***

*Ford Motor Company (NYSE: F) je globalno podjetje s sedežem v Dearbornu v ameriški zvezni državi Michigan, ki si prizadeva pomagati graditi boljši svet, v katerem se lahko vsak človek svobodno giblje in uresničuje svoje sanje. Načrt družbe Ford+ za rast in ustvarjanje vrednosti združuje obstoječe prednosti, nove zmožnosti in stalne odnose s strankami, da bi obogatil izkušnje teh strank in poglobil njihovo zvestobo. Ford razvija, proizvaja, trži in servisira celotno linijo povezanih, vse bolj elektrificiranih osebnih in gospodarskih vozil: paleta vključuje Fordove poltovornjake, športne terence, dostavna in osebna vozila ter razkošne modele vozil Lincoln. Ford si prizadeva biti vodilno podjetje na področju elektrifikacije, mobilnostnih rešitev vključno z rešitvami za avtonomno vožnjo in storitev povezljivosti ter zagotavlja finančne storitve prek družbe Ford Motor Credit Company. V družbi Ford je po vsem svetu zaposlenih približno 176.000 ljudi. Za več informacij o Fordu in Fordovih izdelkih ter storitvah družbe Ford Motor Credit Company obiščite spletno stran corporate.ford.com.*

***Ford Evropa*** *je odgovoren za proizvodnjo, prodajo in servisiranje vozil znamke Ford na 50 posameznih trgih, v podjetju pa je v obratih, ki so v izključni Fordovi lasti, zaposlenih približno 35.000 oseb, v skupnih podjetjih in poslovnih povezavah pa se ta številka poveča na približno 55.000 oseb****.*** *Poslovanje Forda Evropa poleg finančne družbe Ford Motor Credit Company vključuje tudi oddelek storitev za stranke in 14 proizvodnih obratov (osem jih je povsem v Fordovi lasti, šest obratov deluje v sklopu poslovnih povezav izven skupine). Prve Fordove avtomobile so v Evropo uvozili leta 1903 – istega leta, kot je bila ustanovljena družba Ford Motor Company. Proizvodnja v Evropi se je začela leta 1911.*

***Družba Deutsche Post DHL Group*** *je vodilna svetovno logistično podjetje. Skupina povezuje ljudi in podjetja ter omogoča trgovinske tokove po vsem svetu. Želi biti prva izbira za stranke, zaposlene in vlagatelje po vsem svetu. Prispevek skupine se kaže z odgovorno poslovno prakso, korporativnim državljanstvom in okoljskimi dejavnostmi. Do leta 2050 želi skupina Deutsche Post DHL Group doseči logistiko z ničelnimi neto emisijami.*

*Skupina Deutsche Post DHL ima dve močni blagovni znamki: Deutsche Post je vodilna evropska poštna storitev. DHL ponuja celovito paleto mednarodnih storitev hitrega prevoza blaga in storitve upravljanja oskrbovalne verige, pa tudi logistične rešitve za e-trgovino. Skupina Deutsche Post DHL zaposluje približno 590.000 ljudi v več kot 220 državah in ozemljih po vsem svetu. Skupina je leta 2021 ustvarila prihodke v višini več kot 81 milijard EUR.*

*Najpomembnejše logistično podjetje za ves svet.*

|  |  |  |
| --- | --- | --- |
| **Stik:** | Katja Hvala | Tobias Ender |
|  | Summit motors Ljubljana | Deutsche Post DHL Group |
|  | +3861 25 25 116 | +49 228 182-9944 |
|  | katja.hvala@summitmotors.si | pressestelle@dpdhl.com |